CELEX: 22005D0352
Language: fi
Date: 2005-03-30 00:00:00
Title: 2005/352/EY: Vastavuoroisesta tunnustamisesta tehdyllä Euroopan yhteisön ja Sveitsin valaliiton sopimuksella perustetun Komitean Päätös N:o 2/2005, tehty 30 päivänä maaliskuuta 2005, liitteessä 1 olevan 3 luvun muuttamisesta

30.4.2005   
            
            
               FI
            
            
               Euroopan unionin virallinen lehti
            
            
               L 110/78
            
         Vastavuoroisesta tunnustamisesta tehdyllä Euroopan yhteisön ja Sveitsin valaliiton sopimuksella perustetun
   
      KOMITEAN PÄÄTÖS N:o 2/2005,
   tehty 30 päivänä maaliskuuta 2005,
   liitteessä 1 olevan 3 luvun muuttamisesta
   (2005/352/EY)
   KOMITEA, joka
   ottaa huomioon Euroopan yhteisön ja Sveitsin valaliiton välillä 21 päivänä kesäkuuta 1999 allekirjoitetun vaatimustenmukaisuuden arvioinnin vastavuoroisesta tunnustamisesta tehdyn sopimuksen, jäljempänä ’sopimus’, ja erityisesti sen 10 artiklan 4 kohdan e alakohdan ja 18 artiklan 2 kohdan,
   ottaa huomioon, että Sveitsin valaliitto muutti lelujen turvallisuudesta 27 päivänä maaliskuuta 2002 annetulla sisäministeriön asetuksella (RO 2002 1082), sellaisena kuin se on viimeksi muutettuna 2 päivänä lokakuuta 2003 (RO 2003 3733), leluja koskevat lakinsa, asetuksensa ja hallinnolliset määräyksensä siten, että niiden voidaan sopimuksen 1 artiklan 2 kohdan mukaisesti katsoa vastaavan Euroopan yhteisön lainsäädäntöä,
   ottaa huomioon, että liitteessä 1 oleva leluja koskeva 3 luku olisi muutettava vastaavasti,
   ottaa huomioon, että komitea voi sopimuksen 10 artiklan 4 kohdan e alakohdan ja 18 artiklan 2 kohdan mukaisesti muuttaa sopimuksen liitteen 1,
   ON PÄÄTTÄNYT SEURAAVAA:
   
               1)
            
            
               Muutetaan sopimuksen liitteessä 1 olevan leluja koskevan 3 luvun I jakso tämän päätöksen liitteen mukaisesti.
            
         
               2)
            
            
               Tämän kahtena kappaleena laadittavan päätöksen allekirjoittavat komitean puheenjohtajat tai muut sopimuspuolten valtuuttamat henkilöt. Päätös tulee voimaan päivänä, jona jälkimmäinen allekirjoituksista tehdään.
            
         
      Allekirjoitettu Bernissä 30 päivänä maaliskuuta 2005.
      
         
            Sveitsin valaliiton puolesta
         
         Heinz HERTIG
         
      
      Allekirjoitettu Brysselissä 23 päivänä maaliskuuta 2005.
      
         
            Euroopan yhteisön puolesta
         
         Joanna KIOUSSI
         
      
   
   
      LIITE
      SOPIMUKSEN MUUTOKSET
      Poistetaan liitteessä 1 (tuotealat) leluja koskevan 3 luvun I jaksosta (lait, asetukset ja hallinnolliset määräykset) ilmaisu ”sopimuksen 1 artiklan 1 kohdassa tarkoitetut säädökset” ja korvataan se ilmaisulla ”sopimuksen 1 artiklan 2 kohdassa tarkoitetut säädökset”.
      Poistetaan liitteessä 1 (tuotealat) leluja koskevan 3 luvun I jakson Sveitsiä koskevasta luettelosta viittaukset Sveitsin lainsäädäntöön ja korvataan ne seuraavasti:
      
                   
               
               
                  ”Elintarvikkeista ja hyödykkeistä 9 päivänä lokakuuta 1992 annettu liittovaltion laki (RO 1995 1469), sellaisena kuin se on viimeksi muutettuna 21 päivänä maaliskuuta 2003 (RO 2003 4803)
               
            
                   
               
               
                  Hyödykkeistä 1 päivänä maaliskuuta 1995 annettu asetus (RO 1995 1643), sellaisena kuin se on viimeksi muutettuna 15 päivänä joulukuuta 2003 (RO 2004 1111)
               
            
                   
               
               
                  Lelujen turvallisuudesta 27 päivänä maaliskuuta 2002 annettu sisäministeriön asetus (RO 2002 1082), sellaisena kuin se on viimeksi muutettuna 2 päivänä lokakuuta 2003 (RO 2003 3733)”.